stanford-oval/wikipedia huggingface dataset:
מכון ליאו בק
ראו גם

מדליית ליאו בק
פרנץ רוזנצווייג מבחר קטעי הגות
מדיה וקבצים בנושא  בוויקישיתוף
אתר מכון ליאו בק בירושלים
אתר מכון ליאו בק בניו יורק
אתר מכון ליאו בק בלונדון
יוקם מכון ע"ש ליאו בק, דבר, 6 ביוני 1955
זה עתה הופיע השנתון הראשון של מכון היהודים מגרמניה ע"ש ליאו בק, דבר, 28 בפברואר 1957
ג. קרסל, יהדות גרמניה חוקרת עברה, מעריב, 29 בדצמבר 1961
ג. קרסל, פרסומי מכון ליאו בק, דבר, 22 ביוני 1962
ג. קרסל, "דו־שיח" – שלא היה קיים: עשר שנות פעולתו של מכון ליאו בק, מעריב, 3 בספטמבר 1965
ג. קרסל, מהאמנציפציה עד אושוויץ (לדרכה של יהדות גרמניה, לאור הכרך הראשון של ספר מונומנטאלי), דבר, 9 באוקטובר 1970
Guy Meron, From Memorial Community to Research Center: The Leo Baeck Institute in Jerusalem, in: Preserving the Legacy of German Jewry: A History of the Leo Baeck Institute, 1955-2005, Tübingen, 2005 pp. 101-134
מנפרד אשנר

| --- | --- |
אין תמונה חופשית
 לידה:  21 במאי 1901
 פטירה:  1989 (בגיל 87 בערך)
 ענף מדעי:  מיקרוביולוגיה
 מקום מגורים:  גרמניה, ישראל
 מקום קבורה:  בית הקברות כנרת 
 מקום לימודים:  האוניברסיטה העברית בירושלים  אוניברסיטת ורוצלב 
 מוסדות:  הטכניון – מכון טכנולוגי לישראל 
 פרסים והוקרה:  פרס ישראל לשנת תשט"ז
 תרומות עיקריות
 גילה בשנת 1946 מין אצה חדש (Prymnesium parvum) וזיהה אותה כגורם לתמותה בבריכות דגים.
 
מנפרד אשנר (21 במאי 1901 – 1989) היה מיקרוביולוג ואנטומולוג. חתן פרס ישראל למדעי החיים. היה פרופסור מן המניין בפקולטה להנדסת ביוטכנולוגיה ומזון, הטכניון.
קורות חיים

אשנר נולד בשנת 1901 ברטיבור, אז בגרמניה. בשנת 1923 הוא למד בבית הספר הגבוה לחקלאות בברלין (Landwirtschaftliche Hochschule Berlin) שהיה מסונף לאוניברסיטת הומבולדט. בשנת 1924 עלה לארץ ישראל ועבד כחלוץ. במהלך עבודתו פגש את פרופסור תאודור שהזמין אותו להצטרף ליחידת מחקר של המלריה בחיפה.
בשנת 1926 הוזמן אשנר על ידי פרופסור ישראל קליגלר לאוניברסיטה העברית ועסק בחקר מחלות המועברות על ידי חרקים. כעבור ארבע שנים הוא הוסמך לדוקטור על ידי אוניברסיטת ברסלאו בגרמניה, על דוקטורט שעסק ביחסי סמביונט-מאכסן בין חיידקים וזבובים מקבוצת Puppipara. לאחר מכן הצטרף למחלקה להיגיינה ולבקטריולוגיה באוניברסיטה העברית והתגורר במושבה נווה יעקב. בשנת 1934 הוא חקר יחד עם ד"ר קליגלר את האפשרות לחסן בעלי חיים נגד טיפוס הבהרות. בשנת 1945 הוא הועלה לדרגת מרצה.
בזמן שביתת הנשק של מלחמת העצמאות, התנדב אשנר לחיל המדע "חמ"ד" ועסק עם עוד מספר מדענים בהכנת חיסונים נגד טיפוס. בתקופה זו התגורר עם משפחתו בתל אביב לרגל עבודתו ולאור פינויה של נווה יעקב. בשנת 1950 שב אשנר לירושלים ועבד כמרצה בבית הספר לרפואה. עם הקמת הפקולטה להנדסת מזון ולביוטכנולוגיה בטכניון, בשנת 1956, הצטרף פרופ' אשנר לסגל הפקולטה ועבר לחיפה. באתה שנה זכה על תרומתו לחקר מדעי החיים בפרס ישראל לשנת תשט"ז, על מחקריו בשאלות של סיסטמטיקה למיקרואורגניזם וגילוי סיבת התמותה של דגים בבריכות דגים. מפאת סלידתו מטקסים לא הגיע לטקס וביקש לתרום את הפרס לקרן המגן.
תחומי המחקר של פרופ' אשנר נגעו לתחומים שונים במיקרוביולוגיה, בהם אקולוגיה מיקרוביאלית ותהליכים ביוכימיים. יחד עם פרופ' קרל רייך ואחרים הוא גילה בשנת 1946 מין אצה חדש (Prymnesium parvum) וזיהה אותה כגורם לתמותה בבריכות דגים. יחד עם שותפיו למחקר מצא אשנר דרך להגבלת הגידול של האצה.
בשנת 1970 הוא פרש לגמלאות והוכתר כפרופסור אמריטוס. בשנת 1973 הוא פרש ממחקר פעיל כדי לטפל באשתו החולה. בשנת 1977 השתתף בוועידת האנרגיה העולמית באיסטנבול.
הערות שוליים

↑  The Hebrew University, Jerusalem, Universitah ha-ʻIvrit bi-Yerushalayim, 1939, page 118
↑  מינויים במכללה העברית, דואר היום, 18 ביולי 1930
↑  פרופ' מנפרד אשר בתוך חדשות ISM, חשון תשס"ז, עמוד 11
↑  מחקרי טיפוס הבהרות באוניברסיטה, דואר היום, 26 ביוני 1934
↑  הועלו לדרגת מרצים באוניברסיטה, המשקיף, 24 ביולי 1945
↑  חולקו פרסי ישראל, הארץ, 17 באפריל 1956
↑  טקס חלוקת 12 פרסי ישראל, הַבֹּקֶר, 17 באפריל 1956
↑  הזוכים בפרס ישראל במדע, הארץ, 7 במאי 1956
↑  מנפרד אשנר, אתר קבוצת כנרת
↑  באוניברסיטה העברית נמצאה תרופה למחלת הדגים בבריכות, המשקיף, 22 במאי 1946
↑  מעבדה לחקר מחלות דגים באוניברסיטה, חרות, 2 בפברואר 1955
↑  פרופ' שקלרסקי - משנה לנשיא הטכניון, למרחב, 10 ביולי 1970
↑  מנהל רשות האנרגיה (תמונה), דבר, 19 בספטמבר 1977
| --- | --- |
בקרת זהויות :  NLI: 987007257952405171  GND: 128103639  ISNI: 0000 0000 1626 0756  VIAF: 35498363   WorldCat (עם VIAF): 35498363
מלני קוסטה

מלני פליסיטאס קוסטה שמיד (באנגלית: Melanie Felicitas Costa Schmid; נולדה ב-24 באפריל 1989) היא שחיינית ספרדייה, אלופת עולם (בריכת 25 מטר) (איסטנבול 2012) וסגנית אלופת עולם (ברצלונה 2013) במשחה ל-400 מטר חופשי.
ביוגרפיה

קוסטה נולדה בפלמה דה מיורקה.
באליפות אירופה בשחייה שנערכה באיינדהובן, הולנד במרץ 2008 סיימה קוסטה פעמיים במקום 11, במשחה ל-200 מטר חופשי בתוצאה של 2:01.02 דקות ובמשחה ל-400 מטר חופשי בתוצאה של 4:14.76 דקות ובמקום שמיני במשחה שליחות 4x200 מטר חופשי בתוצאה של 8:03.66 דקות.
באולימפיאדת בייג'ינג (2008) סיימה קוסטה במקום 18 במשחה ל-200 מטר חופשי בתוצאה של 1:59.50 דקות ובמקום 14 במשחה שליחות 4x200 מטר חופשי 8:00.90 דקות, כשחיינית ראשונה היא שחתה בתוצאה של 2:00.92 דקות.
באליפות אירופה בשחייה שנערכה בבודפשט, הונגריה באוגוסט 2010 סיימה קוסטה במקום שישי במשחה ל-200 מטר חופשי בתוצאה של 1:58.29 דקות ובמקום 11 במשחה ל-400 מטר חופשי בתוצאה של 4:11.84 דקות.
באליפות אירופה בשחייה (בריכת 25 מטר) שנערכה באיינדהובן, הולנד בנובמבר 2010 זכתה קוסטה במדליית כסף במשחה ל-400 מטר חופשי בתוצאה של 4:02.26 דקות. נוסף לכך, היא סיימה במקום רביעי במשחה ל-800 מטר חופשי בתוצאה של 8:21.92 דקות ובמקום שביעי במשחה ל-200 מטר חופשי בתוצאה של 1:56.83 דקות.
באוניברסיאדת שנג'ן (2011) שנערכה בשנג'ן, סין בשנת 2011 זכתה קוסטה ב-4 מדליות, מהן 1 זהב, 2 כסף ו-1 ארד. מדליית זהב, במשחה ל-200 מטר חופשי (1:57.98 דקות), מדליות כסף במשחה ל-400 מטר חופשי (4:07.97 דקות) ובמשחה ל-1500 מטר חופשי (16:21.79 דקות) ומדליית ארד במשחה ל-800 מטר חופשי (8:33.66 דקות).
באליפות אירופה בשחייה (בריכת 25 מטר) שנערכה בשצ'צ'ין, פולין בדצמבר 2011 זכתה קוסטה ב-3 מדליות, כסף ו-2 ארד. מדליית כסף במשחה ל-200 מטר חופשי בשיא לאומי חדש של 1:54.31 דקות ומדליות ארד במשחה ל-400 מטר חופשי בתוצאה של 4:00.30 דקות ובמשחה ל-800 מטר חופשי בתוצאה של 8:16.28 דקות.
באליפות אירופה בשחייה שנערכה בדברצן, הונגריה במאי 2012 סיימה קוסטה במקום חמישי במשחה ל-800 מטר חופשי בתוצאה של 8:29.71 דקות.
באולימפיאדת לונדון (2012) סיימה קוסטה פעמיים במקום תשיעי, במשחה ל-200 מטר חופשי בתוצאה של 1:57.76 דקות ובמשחה ל-400 מטר חפשי בתוצאה של 4:06.75 דקות. נוסף לכך, היא סיימה במקום עשירי במשחה שליחות 4x200 מטר חופשי בתוצאה של 7:54.59 דקות, 3 מאיות השנייה איטי מנבחרת יפן שדורגה במקום השמיני המאפשר עלייה לשלב הגמר והתמודדות על המדליות ומאית השנייה איטי מנבחרת הונגריה שדורגה במקום התשיעי ובמקום 13 במשחה שליחות 4x100 מטר מעורב בתוצאה של 4:03.05 דקות, היא שחתה את סגנון החופשי ב"זינוק שליחות" בתוצאה של 55.20 שניות.
באליפות אירופה בשחייה (בריכת 25 מטר) שנערכה בשארטר, צרפת בנובמבר 2011 סיימה קוסטה במקום רביעי במשחה ל-200 מטר חופשי בתוצאה של 1:55.96 דקות.
ביוגרפיה > אלופת עולם (בריכת 25 מטר)

באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 זכתה קוסטה בשתי מדליות, זהב וארד. מדליית זהב במשחה ל-400 מטר חופשי בתוצאה של 4:01.18 דקות, לפני לוריין בויל מניו זילנד 4:01.24 דקות וקלואה סוטון מארצות הברית (4:01.20 דקות). מדליית ארד במשחה ל-200 מטר חופשי בתוצאה של 1:54.45 דקות, אחרי אליסון שמיט מארצות הברית (1:53.59 דקות) וקטינקה הוסו מהונגריה (1:54.31 דקות). נוסף לכך, היא סיימה במקום תשיעי במשחה ל-800 מטר חופשי בתוצאה של 8:23.56 דקות, במקום 15 במשחה ל-100 מטר חופשי בתוצאה של 54.25 שניות ובמקום 12 במשחה שליחות 4x100 מטר מעורב בתוצאה של 3:58.42 דקות, היא שחתה את סגנון החופשי ב"זינוק שליחות" בתוצאה של 54.22 שניות.
ביוגרפיה > סגנית אלופת עולם

באליפות העולם בשחייה שנערכה בברצלונה ספרד ביולי 2013 זכתה קוסטה במדליית כסף במשחה ל-400 מטר חופשי בשיא אישי חדש של 4:02.47 דקות, אחרי קייטי לדקי מארצות הברית שקבעה שיא אישי חדש של 3:59.82 דקות ולפני לוריין בויל (4:03.89 דקות). נוסף לכך, היא סיימה במקום חמישי במשחה ל-200 מטר חופשי בתוצאה של 1:57.04 דקות, בשלב חצי הגמר היא קבעה שיא ספרד חדש של 1:56.19 דקות ועלתה מהמקום השלישי, במקום 23 במשחה ל-100 מטר חופשי בתוצאה של 55.51 שניות, במקום חמישי במשחה שליחות 4x200 מטר חופשי בתוצאה של 7:53.20 דקות, במקום עשירי במשחה שליחות 4x200 מטר מעורב בתוצאה של 4:03.79 דקות ובמקום 12 במשחה שליחות 4x100 מטר חופשי בשיא ספרד חדש של 3:42.08 דקות.
מכון לשם

|  מידע על המבנה |
| --- | --- |
 סוג:  מתקן ביטחוני
 מיקום:  הגליל התחתון
 תקופת הבנייה:  ?–1982
 בשימוש פעיל:  1982 - היום
 בעלות נוכחית:  רפאל - מערכות לחימה מתקדמות
 קואורדינטות:  32°51′19″N 35°15′50″E﻿ / ﻿32.8552°N 35.264°E﻿ / 32.8552; 35.264
  (למפת הגליל המערבי מוגדלת) מכון לשם(למפת הגליל המערבי רגילה) מכון לשם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכון לשם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכון לשם
 
מכון לשם הוא מתקן ביטחוני אזרחי של חברת רפאל - מערכות לחימה מתקדמות, הממוקם בצפון הגליל התחתון, ישראל. במכון לשם שוכנות חטיבות שונות בחברה, ביניהן החטיבה שאחראית לפיתוח וייצור של מערכות כיפת ברזל וקלע דוד.
גאוגרפיה

המתקן שוכן בגליל התחתון והוא אחד המעסיקים הגדולים ביותר באזור זה. ממערב למתקן נמצא היישוב רקפת וכביש 784, מצפון העיר סח'נין וכביש 805.
שטח המתקן הוא 4,754 דונם, ובכך הוא המתקן השני בגודלו של רפאל, אחרי מכון דוד. האדמה עליה יושב היא בבעלות מינהל מקרקעי ישראל ומוחכרת לחברת רפאל שעושה בו שימוש. הסכם החכירה נחתם ב-2001 למשך של 49 שנים החל מהקמת המתקן ב-1982 (כלומר, עד שנת 2031).
היסטוריה

המתקן הוקם בנובמבר 1982 עם העברת מספר חטיבות ומפעלים של רפאל ממתקנים שונים מרחבי המדינה ובעיקר ממכון דוד, הקרוב והגדול מבין מתקני החברה באותה תקופה, למתקן החדש. בעקבות חשש שעלה בקרב עובדי החברה מהמעבר לפריפריה והתרחקות של עובדי החברה ממקום מגוריהם הנוכחי, הופעלו מערכות היסעים נרחבות למכון למי שבחר להישאר במקום מגוריו, והובטחו קרקעות לבניין בתים ביישובים סמוכים ובעיר כרמיאל לאלו שבחרו לעבור.
במהלך 2006, בזמן מלחמת לבנון השנייה, הופסקה העבודה פעמים רבות במתקן הצפוני שהיה עתיד לייצר את טילי כיפת ברזל בגלל אזעקות שהופעלו במקום והכריחו את העובדים להיכנס למרחבים מוגנים. לאורך המלחמה לא היו נפילות במתקן.
היסטוריה > כיום

המתקן מאכלס חטיבות שונות ששייכות לחברת רפאל:
חטיבת מערכות לעליונות אווירית – עוסקת בפיתוח וייצור טילים מונחים לרבות טילי אוויר-אוויר, אוויר-קרקע, טילי נ"ט ומערכות אלקטרואופטיות.
חטיבת אוויר ומודיעין – עוסקת בפיתוח מערכות תקשורת, לוחמה אלקטרונית (ל"א), אמצעי נגד אלקטרו־אופטיים, פיקוד ושליטה, בקרה וניהול שדה קרב, קישורי נתונים, מערכות הגנה על גבולות וחופים, פתרונות להגנת העורף, מערכות לפריצת שדות מוקשים, מערכות מעקב, מערכות הדרכה והדמיה.
חטיבת מו"פ והנדסה ("מפה") – מאגדת בתוכה את כל פעילות המו"פ המתבצעת ברפאל. תחתה, בין היתר, שטח אלקטרוניקה, שטח מכניקה, שטח אלקטרואופטיקה, שטח תוכנה ושטח מערכות אווירונאוטיות.
חטיבת התפעול - אחראית על מימוש שרשרת האספקה וניהול של משאבי הייצור והרכש של רפאל, כמו גם על מיסוד והטמעה של תהליכי ניהול ובקרת פרויקטים.
בנוסף, שוכן במתקן מטה חברת SCD, שנמצאת בבעלות משותפת בין רפאל לחברת אלביט מערכות. במתקן שוכן מטה החברה, מרכז הפיתוח ופס הייצור המרכזי שבבעלותה. זהו המפעל היחידי במדינת ישראל שמייצר גלאים אלקטרו-אופטיים (אנ').
הערות שוליים

1 2 3  דוח שנתי 2018 מאת רפאל - מערכות לחימה מתקדמות, באתר משרד האוצר, עמוד 33.
↑   אמיר טייג וענבל אורפז, הסודות של רפאל - המעבדה הלאומית של ישראל - נחשפים, באתר TheMarker‏, 5 בדצמבר 2014
1 2  יובל אזולאי, ‏ביקור באתר כיפת ברזל הסודי: "אין להשאיר טילים במסדרון", באתר גלובס, 22 בספטמבר 2018
↑  הסכם קיבוצי בדבר הסעות בין מכון דוד למכון לשם, רפאל, 19 בינואר 1984
↑  תביעה במסגרתה מצוינים שמות השטחים, 2015
מדליות ועיטורים בכוחות המזוינים הבריטיים

| --- | --- |

 
 זרועות
  חיל האוויר המלכותי
  הצבא הבריטי
  הצי המלכותי
  חיל הנחתים המלכותי
 עיטורים ומבנה פיקודי
 מבנה הצבא, חיל האוויר המלכותי והצי המלכותי
 מדי הכוחות המזוינים של בריטניה
 דרגות הכוחות המזוינים הבריטיים
 מדליות ועיטורים בכוחות המזוינים הבריטיים
 היסטוריה צבאית
 היסטוריה צבאית של בריטניה
 היסטוריה של בריטניה
המדליות והעיטורים בכוחות המזוינים הבריטיים הם עיטורים, מדליות ואותות הניתנים על פי קריטריונים ומסמלים תפקוד, מעשה גבורה, שירות או אירוע בשירותו הצבאי של פרט בכוחות המזוינים הבריטים.
אותות אלו נענדים בסדר חשיבותן, בדרך כלל על גבי מדי שרד או באירועים רשמיים. העיטורים, תארים ואותות הניתנים לכוחות המזוינים הבריטיים הם לעיתים בעלי מסורת ארוכת שנים והם חלק מהמסורת הצבאית של הכוחות המזוינים הבריטים על כל זרועותיו. יש שלוש צורות לעיטורים הנענדים: בצורה המלאה בו העיטור הוא בגודלו הרגיל כאשר העיטורים נענדים זה לצד זה או בצורה בה קצה עיטור עולה מעל הבא אחריו, בצורה מוקטנת בו העיטור הוא בצורה הרגילה אך מוקטנת (צורה זו משמשת בעיקר לענידה לא על מדי צבא) ובצורה של אות העיטור בו העיטור מסומל בעזרת הצבעים של סרט העיטור.
העיטור הגבוה ביותר שניתן להעניקו הוא צלב ויקטוריה ואחריו המקבילה האזרחית שלו צלב ג'ורג', מיד אחריהם נמצאים תוארי מסדרי האבירות אשר מושרשים עמוק במלוכה הבריטית ובחברה הגבוהה הבריטית, תארים אלו בדרך כלל מעניקים אוטומטית גם תואר אבירות והזכות להוסיף את הכינוי סר (Sir) או גבירה (Dame) לפני השם. תוארי מסדרי אבירות מוענקים לרוב לדרגות בכירות בצבא ויש בהם משמעות פוליטית מסוימת מעבר לציון לשבח של התנהגות או שירות למדינה. 

שאר העיטורים והאותות ניתנים על אופי התנהגות הפרט או היחידה, לעיתים הם מחולקים לפי שיוך מקצועי (תעופה, צבא, צי וכו'.) ולעיתים ישנם מספר דרגות לסוג עיטור מסוים. עד שנת 1993, היו מספר עיטורים אשר חולקו לקצינים ועיטור מקביל אך נמוך בדרגתו היה מחולק לדרגות הנמוכות, נוהל זה הופסק באותה שנה והעיטורים אוחדו לחלוקה לכל דרגות הצבא.
סדר ענידה

צלב ויקטוריה וצלב ג'ורג'.
אותות מסדרים בריטים.
עיטורים בריטים.
מסדר סינט ג'ון.
אותות גבורה ושירות יוצא מהכלל בריטים.
אותות מערכה בריטים ובינלאומיים מאושרים.
אותות שירות בקוטב.
אותות שירות משטרה.
אותות הכתרה ויובל מלכותי (חגיגות הכתרה).
אותות אורך ואיכות שירות.
אותות ועיטורי ממלכות חבר העמים הבריטי שהוענקו על ידי המלוכה.
אותות ועיטורי ממלכות חבר העמים הבריטי שלא שהוענקו על ידי המלוכה החל משנת 1947.
אותות חיצוניים שאושרו לענידה.
דוגמה משמאל לסדר וצורת ענידה של אותות ועיטורים של רמטכ"ל בריטניה בדימוס סיר ריצ'רד דנט. 

מהצוואר: אות מסדר האמבט ומסדר האימפריה הבריטית. חזה צד משאל: כנפי טיסה. משמאל לימין: צלב הצבא, מדליית השירות הכללי (1962) עם אבזם צפון אירלנד, 

אות האו"ם קפריסין, אות האו"ם בוסניה, אות נאט"ו יוגוסלביה עם אבזם ו-'2' לציון תקופת שירות שנייה, אות נאט"ו קוסובו עם אבזם
וציון המלכה עבור גבורה גבורה, מדליית יום השנה ה-50 להכתרת המלכה. סיכת חזה מתחת לאותות: אות מסדר האמבט בגרסת סיכה.
עיטורים ומסדרים בריטים > צלב ויקטוריה

צלב ויקטוריה הוא העיטור הגבוה ביותר שניתן להעניק לחבר הכוחות המזוינים הבריטי בנוסף למספר מדינות איחוד העמים.

העיטור נוסד במלחמת קרים בשנת 1856 וניתן לפרט אשר הראה:
מעשה של גבורה או תעוזה ניכרת, אומץ או הקרבה עצמית ודבקות במשימה אל מול פני האוייב
העיטור ניתן על ידי המונרך בלבד ובמקרים בודדים ויוצאי דופן.
עיטורים ומסדרים בריטים > צלב ג'ורג'

צלב ג'ורג' הוא המקבילה האזרחית של צלב ויקטוריה אשר ניתן גם לחיילים.

העיטור נוסד במהלך מלחמת העולם השנייה בשנת 1940 בבליץ על לונדון כאשר המלך ג'ורג' השישי ביקש להוקיר את גבורת האזרחים.

העיטור ניתן לאזרח, חייל או ארגון בממלכה המאוחדת או איחוד העמים אשר הראה:
מעשי גבורה של אומץ ניכר בנסיבות של סכנה מוחשית
העיטור ניתן על ידי המונרך בלבד ובמקרים בודדים ויוצאי דופן.
עיטורים ומסדרים בריטים > מסדר האמבט

מסדר האמבט הוא מסדר אבירות שבראשו עומד המונרך הבריטי. שמו מגיע משלב בתהליך האבירות שבו הפרט מטהר ושוטף את עצמו. המסדר נוסד בשנת 1725 כאשר חבריו נחשבים 'אביר חבר' במסדר, החל משנת 1815 ועד היום. ישנם שלושה מעמדות שניתן להעניק: אביר/ליידי הצלב הגדול, אביר/ליידי מפקד/ת, ועמית. את אות המסדר ניתן להעניק לאיש צבא או לאזרח, כאשר אין קריטריונים להענקה אלא לפי ראות עיניו של המונרך. בצבא הבריטי מוענק בדרך כלל התואר והאות לקצינים בכירים.
עיטורים ומסדרים בריטים > מסדר ההצטיינות

מסדר ההצטיינות הוא מסדר כבוד אשר מעניק הכרה בתרומתו הרבה של פרט בבריטניה או באיחוד העמים בתחומי תרבות, אמנות, מדע או שירות ביטחוני. 

המסדר נוסד על ידי המלך אדוארד השביעי בשנת 1902 כאות שווה ערך לפור לה מריט של הצבא הפרוסי. 

המסדר מוגבל ל-24 חברים מלבד המונרך כאשר חברות במסדר נפוצה הרבה יותר בתחום האזרחי אך גם קיימת בכוחות המזוינים אשר מקבלים אות 

שמשולב בה זוג חרבות. חשיבות האות מגיעה מיד לאחר אביר/ליידי הצלב הגדול של מסדר האמבט. 

קבלת האות נחשבת מתנה המונרך וניתנת לפי ראות עיניו.
עיטורים ומסדרים בריטים > אות השירות המצוין

אות השירות המצוין (באנגלית: Distinguished Service Order) נוסד בשנת 1886 על ידי המלכה ויקטוריה ומוענק בעיקר לקצינים בכירים בצבא הבריטי (רב-סרן ומעלה). האות ניתן למי שמשרת בכוחות המזוינים הבריטים והוא ניתן:
עבור שירות יוצא מהכלל בשירות פעיל אל מול פני האוייב
עיטורים ומסדרים בריטים > מסדר האימפריה הבריטית

מסדר האימפריה הבריטית (באנגלית: Order of the British Empire) נוסד בשנת 1917 על ידי המלך ג'ורג' החמישי ומורכב מחמישה מעמדות,

אביר הצלב הגדול של המסדר, אביר מפקד של המסדר (שני אלו מעניקים תואר אבירות), מפקד המסדר, קצין המסדר וחבר המסדר.

אות המסדר על דרגותיו השונות ניתנת על ידי המונרך לחברים בסקטור הצבאי והאזרחי על תרומתם לממלכה בנושאים שונים.
עיטורי יום ההכתרת ויובל הכתרת המונרך

עיטורים הניתנים בהכתרת מלך או מלכת אנגליה או ביום השנה שנקרא יובל או ג'ובילי (באנגלית Jubilee) ה-25 (יובל כסף), 50 (יובל זהב), 60 (יובל יהלום) או 70 (יובל פלטינום). 

העיטורים ניתנים במהלך חגיגות האירוע לאנשי הכוחות המזוינים של בריטניה או לאזרחים על תרומתם ושירותם למדינה. קיימים 12 עיטורים כאלו לאורך ההיסטוריה:
| תמונה | שנה | אירוע |  | תמונה | שנה | אירוע |
| --- | --- | --- | --- | --- | --- | --- |
|  | 1889 | יובל הזהב של המלכה ויקטוריה |  |  | 1897 | יובל היהלום של המלכה ויקטוריה |
|  | ‏1902 | ההכתרה של המלך אדוארד השביעי |  |  | 1911 | ההכתרה של המלך ג'ורג' החמישי (האות הצבאית/אזרחית) |
|  | 1911 | ההכתרה של המלך ג'ורג' החמישי (אות המשטרה) |  |  | 1935 | יובל הכסף של המלך ג'ורג' החמישי |
|  | 1937 | ההכתרה של המלך ג'ורג' השישי |  |  | 1953 | ההכתרה של המלכה אליזבת השנייה |
|  | 1977 | יובל הכסף של המלכה אליזבת השנייה |  | ‏ | 2002 | יובל הזהב של המלכה אליזבת השנייה |
|  | 2012 | יובל היהלום של המלכה אליזבת השנייה |  |  | 2022 | יובל הפלטינום של המלכה אליזבת השנייה |
|  | 2023 | ההכתרה של המלך צ'ארלס השלישי |  |  |  |  |
עיטורי יעילות ואורך שירות

עיטורי יעילות, התנהגות טובה ואורך שירות נועדו להוקיר את שירותו של חיל, קצין, מתנדב או חיל מילואים לפי הזרועות השונים בצבא. 

פרק הזמן שנחשב שירות ארוך עליו יוענק לחייל עיטור, משתנה בהתאם לתפקיד החייל, דרגתו והזרוע או חיל בו הוא משרת. בדרך כלל נע בסביבות 20 עד 25 שנה, בפרקי זמן ארוכים יותר ניתן לחייל אבזם המציין את אורך שירותו. העיטורים משתנים בהתאם לשיוך. כך עיטור אורך שירות בצבא שונה מעיטור אורך שירות בחיל הים וקיימת מערכת עיטורים שונה לשירות מילואים ומילואים התנדבותי. בשנת 1999 אוחדו רוב עיטורי אורך ויעילות השירות של כוחות המילואים לכדי עיטור אחד, מדליית שירות התנדבות למילואים.

הטבלה מציגה את עיקרי העיטורים בלבד ורוב העיטורים המוצגים כאן מייצגים עוד מספר עיטורים של זרועות אחרים.
| תמונה | שנים | תיאור |  | תמונה | שנים | תיאור |
| --- | --- | --- | --- | --- | --- | --- |
|  | 1845 - כיום | אות שירות ראוי לשבח (ניתן בגרסאות שונות לזרועות השונות) |  |  | 1969 - כיום | אות השירות המערכתי המצטבר |
|  | 1830 - כיום | אות שירות ארוך והתנהגיות טובה (בין 21 ל-24 שנים, מעבר לכך ניתן להוסיף אבזם על אורך שירות. קיימת גרסה כחולה לחיל הים) |  |  |  | אות המתנדב (ניתן בגרסאות שונות, בדרך כלל על שירות של מעבר ל-20 שנה למתנדבים, חיילי מילואים או מתנדבי קולוניאות) |
|  | 1908 - 1999 | אות המילואים (על שירות ארוך, קיים בגרסאות שונות) |  |  | 1930 - 1999 | אות יעילות השירות (מילואים, קיים בגרסאות שונות) |
|  | 1930 - 1999 | מדליית יעילות (מילואים, קיים בגרסאות שונות) |  |  |  | האות המיוחדת של שירות ארוך ויעיל במילואים |
|  |  | מדליית שירות מילואים/התנדבות ארוך והתנהגות טובה בחיל הים המלכותי |  |  | 1942 - 1999 | אות יעילות השירות באוויר (ניתן על 10 שנות מילואים בחיל האוויר המלכותי) |
|  | 1999 - כיום | מדליית שירות התנדבות למילואים |  |  | 1953 - כיום | מדליית המלכה (נקרא גם 'הקליעה הטובה בצבא', ניתן על קליעה יוצאת דופן) |
אותות עצמאות לאומיים

אותות המציינים את עצמאותה של מדינה מהממלכה המאוחדת. חלק מהאותות הם גם אותות מערכה שכן הם מציינים מערכה מצד הכוחות הבריטים על עצמאות המדינה.

האותות אשר ניתנו הם: אות רודזיה (1979-1980, על השתתפות במאבק העצמאות), אות ההנצחה של איחוד דרום אפריקה (1910), אות עצמאות הודו (1947), אות פקיסטן, אות החניכה של הכוחות המזוינים של סיילון (1949-1951), אות עצמאות סיירה לאון (1961), אות עצמאות ג'מיקה, אות עצמאות ניגריה (1960), אות עצמאות אוגנדה (1962), אות עצמאות מלאווי (1964), אות עצמאות פיג'י (1970), אות עצמאות פפואה גינאה החדשה (1975), אות עצמאות איי שלמה (1978).
אותות בינלאומיים

אותות הניתנים ליחידות או פרטים בכוחות המזוינים הבריטים עבור מערכה אך ניתנים על ידי צד שלישי כלומר מדינה בעלת ברית אשר מעניקה את האות, או כוח בינלאומי (או"ם או נאט"ו) המעניק את האות ללוחמים תחת חסותו. לא כל האותות והעיטורים הניתנים לחיילי הכוחות הבריטים מאושרים לענידה, ישנם אותות אשר מאושרים לענידה רק באירועים מסוימים. 

האותות המובאים כאן הם האותות הניתנים לענידה בידי חברי הכוחות המזוינים הבריטים.
אותות בינלאומיים > אותות האו"ם

אות משימת קוריאה (מלחמת קוריאה 1950 - 1955), אות משימת ONUC (קונגו 1960 - 1964), אות משימת UNFICYP (קפריסין 1964 - כיום), אות משימת UNTAG (נמיביה 1989 - 1990), אות השירות המיוחד באו"ם (UNOCHA פקיסטן 1989 - 1990, הרכבת האווירית לסרייבו 1992 - 1996, UNSCOM עיראק 1991 - כיום), אות משימת UNIKOM (גבול עיראק כווית 1991 - 2003), אות משימת MINURSO (מרוקו 1991 - כיום), אות משימת UNAMIC (קמבודיה 1991 - 1992), אות משימת UNPROFOR (יוגוסלביה לשעבר 1992 - 1995), אות משימת UNTAC (קמבודיה 1992 - 1993), אות משימת UNOMIG (גאורגיה 1993 - כיום), אות משימת UNAMIR (רואנדה 1993 - 1996), אות משימת UNAVEM 3 (אנגולה 1995 - 1997), אות משימת UNTAES (קרואטיה 1996 - 1998), אות משימת UNOMSIL (סיירה לאון 1998 - 1999), אות משימת UNAMET (טימור המזרחית 1999), אות משימת UNMIK (קוסבו 1999 - כיום), אות משימת UNAMSIL (סיירה לאון 1999 - כיום), אות משימת UNTAET (טימור המזרחית 1999 - כיום), אות משימת MONUC (קונגו 1999 - כיום), אות משימת UNMEE (אתיופיה ואריתריאה 2000 - כיום).
אותות בינלאומיים > אותות נאט"ו

אות נאט"ו רפובליקת יוגסלביה לשעבר (1992 - 2002), אות נאט"ו קוסובו (1998 - 2002), אות נאט"ו מקדוניה (2001 - 2002), אות נאט"ו שלא סעיף 5 הבלקן (הבלקן 2003 - 2004, קוסובו 2003 - כיום, מקדוניה 2003).
אותות בינלאומיים > אותות בינלאומיים

אות התצפית של הקהילה האירופית (יוגוסלביה לשעבר 1991 - 1992), אות איחוד מערב אירופה על שירות במשימה (יוגוסלביה לשעבר 1992 - 1996), אות שירות מדיניות הביטחון וההגנה האירופאי (מלחמת אפגניסטן 2004 - כיום).